b'\n_START_ARTICLE_\nMiguel de Icaza\n_START_SECTION_\nPrimers anys\n_START_PARAGRAPH_\nMiguel de Icaza va n\xc3\xa0ixer a la Ciutat de M\xc3\xa8xic i va estudiar a la Universidad Nacional Aut\xc3\xb3noma de M\xc3\xa9xico (UNAM) per\xc3\xb2 mai va acabar la carrera. Ve d\'una fam\xc3\xadlia de cient\xc3\xadfics; el seu pare \xc3\xa9s f\xc3\xadsic i la seva mare bi\xc3\xb2loga. Va comen\xc3\xa7ar a escriure programari lliure el 1992.\n_START_SECTION_\nPrimers passos com a programador\n_START_PARAGRAPH_\nA l\'estiu de 1997, va ser entrevistat a Microsoft per a un treball en l\'equip Internet Explorer for UNIX (per a treballar en la plataforma SPARC), per\xc3\xb2 mancava de la titulaci\xc3\xb3 universit\xc3\xa0ria requerida per a la feina. En una entrevista  va declarar que va intentar persuadir als seus entrevistadors perqu\xc3\xa8 alliberaren el codi del IE abans incl\xc3\xbas que Netscape ho fera amb el seu propi navegador.\n_START_SECTION_\nGNOME, Ximian, Xamarin, i Mono\n_START_PARAGRAPH_\nDe Icaza va comen\xc3\xa7ar el projecte GNOME amb Federico Mena a l\'agost de 1997 per crear un entorn d\'escriptori completament lliure i un component per a Linux i sistemes operatius Unix-like. Abans d\'aix\xc3\xb2, de Icaza havia creat el gestor d\'arxius Midnight Commander i havia treballat en el kernel de Linux. Tamb\xc3\xa9 ha creat el programa per a GNOME de fulls de c\xc3\xa0lcul, Gnumeric._NEWLINE_El 1999, de Icaza, juntament amb Nat Friedman, va ser el cofundador de Helix Code, una companyia de programari lliure orientada a GNOME que va contractar un gran nombre de hackers de GNOME. L\'any 2001, Helix Code, reanomenada Ximian, va anunciar el projecte Mono, liderat per de Icaza, amb la meta d\'implementar la nova plataforma de Microsot, .NET Framework en plataformes Linux i Unix-like. A l\'agost de 2003 Ximian va ser adquirida per Novell, Inc.._NEWLINE_Al maig de 2011, de Icaza va comen\xc3\xa7ar Xamarin per reempla\xc3\xa7ar MonoTouch i Mono for Android despr\xc3\xa9s que Novell, Inc. f\xc3\xb3ra comprat per Attachmate i els projectes abandonats.\n_START_SECTION_\nDefensa de les tecnologies de Microsoft\n_START_PARAGRAPH_\nDe Icaza va aprovar l\'est\xc3\xa0ndard de documents de Microsoft Office Open XML (OOXML), estant en desacord amb moltes de les cr\xc3\xadtiques generalitzades dins de l\'open source i la free software community._NEWLINE_Tamb\xc3\xa9 ha estat un defensor per molt de temps de l\'\xc3\xbas de Mono - una implementaci\xc3\xb3 lliure de Microsoft  .NET Framework - en GNOME. Aix\xc3\xb2 ha suscitat un gran desacord, a causa de les patents que Microsoft t\xc3\xa9, sobretot en relaci\xc3\xb3 amb el .NET Framework.\n_START_SECTION_\nPremis i reconeixements\n_START_PARAGRAPH_\nMiguel de Icaza va rebre el 1999 de part de la Free Software Foundation, el premi per l\'Avan\xc3\xa7 en el programari lliure, i del MIT el premi a innovador de l\'any. Tamb\xc3\xa9 ha estat anomenat per la revista Time com un dels 100 innovadors del nou mil\xc2\xb7lenni el setembre de 2000._NEWLINE_A principis de l\'any 2010 va rebre el Microsoft MVP Award._NEWLINE_El mar\xc3\xa7 de 2010, va ser elegit cinqu\xc3\xa8 dins de Most Powerful Voices in Open Source.\n_START_SECTION_\nVida Personal\n_START_PARAGRAPH_\nDe Icaza ha fet alguns cameos en les pel\xc2\xb7l\xc3\xadcules de 2001 Antitrust i The Code._NEWLINE_Es va casar amb la brasilera Maria Laura Soares da Silva (ara Maria Laura de Icaza) l\'any 2003._NEWLINE_De Icaza \xc3\xa9s cr\xc3\xadtic amb les accions de l\'Estat d\'Israel cap als palestins en l\'Orient Mitj\xc3\xa0 i ha escrit en el seu bloc sobre Israel de ser un "Estat terrorista", fent-se ress\xc3\xb2 d\'aquestes declaracions fetes per Noam Chomsky.'